Z A P I S N I K
2. sjednice Vijeća Gradske četvrti Podsused - Vrapče 
održane 11. srpnja 2017. Područni ured Susedgrad, Sigetje 2, mala dvorana, soba 316/III s početkom u 18,00 sati

Nazočni članovi Gradske četvrti Podsused - Vrapče:  Stjepan Belanović (stigao u 18,50), Ivka Bengez (napustila sjednicu u 19,20), Aljoša Bosnar, Marija Brajdić Vuković, Željko Drniković, Mirko Hrgović, Mihaela Ivšić, Zdenko Jušić, Dejan Kljajić, Mirjana Marić, Dubravko Peroš, Želimir Schauer, Ivan Turković, Ivan Vukoja i Branka Zorić Cindrić

Sjednici službeno nazočni: Vlasta Simon-Bebek, voditeljica Odjela za rad gradskih četvrti i mjesnih odbora Područnog odsjeka Podsused-Vrapče (Susedgrad), Vesna Mihalinec - zapisničar.


Sjednicu otvara gospodin Dejan Kljajić, predsjednik Vijeća Gradske četvrti Podsused - Vrapče i pozdravlja sve nazočne.
Predsjednik konstatira da je na sjednici nazočno svih 15 članova Vijeća, čime su stečeni uvjeti za raspravu i pravovaljano odlučivanje.


Predsjednik predlaže dopunu dnevnog reda, točku „Prijedlog zaključka o izmjeni Plana komunalnih aktivnosti za 2017. 
Zatim otvara raspravu o prijedlogu dnevnog reda.
Nakon rasprave, Vijeće Gradske četvrti Podsused - Vrapče jednoglasno donosi sljedeći

DNEVNI  RED

	1. 
	Polaganje prisege člana Vijeća

	2. 
	Prijedlog zaključka o izmjeni Plana komunalnih aktivnosti

	3. 
	Prijedlog zaključka o osnivanju radnih tijela Vijeća

	4. 
	Prijedlozi zaključka za postavljanje luna parka Berto - mišljenje

	5. 
	Pitanja i prijedlozi




Ad1..  Polaganje prisege člana Vijeća
Uvodno kratko obrazloženje podnio je predsjednik Vijeća.
Nakon toga je pročitao tekst prisege, a Mihaela Ivšić je izgovorila riječ „Prisežem“ i potpisala tekst prisege. Predsjednik je čestitao izabranom članu Vijeća te joj zaželio puno uspjeha u radu.

Ad2..  Prijedlog zaključka o izmjeni Plana komunalnih aktivnosti
Obrazloženje o potrebi donošenja izmjene Plana komunalnih aktivnosti u 2017. podnio je predsjednik Vijeća.
Vijeće je jednoglasno donijelo Zaključak o izmjeni Plana komunalnih aktivnosti za 2017.



Točka 3. 
Predsjednik Vijeća ispričao se članovima Vijeća radi kašnjenja u dostavi materijala za sjednicu Vijeća. Nakon toga je obrazložio prijedlog zaključka o osnivanju Radnih tijela Vijeća i otvorio raspravu.
U raspravi sudjelovali su Dubravko Peroš koji je zatražio objašnjenje radi nedobivanja materijala za tu točku dnevnog reda te je napomenuo da je izostala korektnost u svezi davanja prijedloga za radna tijela. Predložio je da radna tijela broje po 5 članova, da se u neka Radna tijela uključe i vanjski suradnici (npr. ravnatelji osnovnih škola, ravnateljica parka prirode Medvednica) te da predsjednik Vijeća bude i predsjednik Radnog tijela. 
Nadalje su u raspravi  sudjelovali  Aljoša Bosnar, Ivka Bengez, Mirjana Marić, Zdenko Jušić, Marija Brajdić Vuković.
Za zahtjev Dubravka Peroša predsjednik Vijeća je odredio stanku od 10 min. 
Predsjednik Vijeće je predložio da se točka dnevnog reda odgodi za slijedeću sjednicu Vijeća i dao na glasovanje.
Vijeće je sa 13 glasova “za”,  1 “protiv” i 1 “suzdržan”donijelo 

                                                           Z A K L J U Č A K
Točka dnevnog reda “Prijedlog zaključka o osnivanju radnih tijela Vijeća” odgađa se za iduću sjednicu Vijeća.

Točka 4. 
Predsjednik Vijeća je dao obrazloženje u svezi zahtjeva za davanje suglasnosti za postavljanje luna parka u Parku 101.brigade HV u Gajnicama, te otvorio raspravu u kojoj su sudjelovali Dubravko Peroš, Stjepan Belanović, Mirjana Marić, Aljoša Bosnar, Zdenko Jušić, Ivan Vukoja i Mihaela Ivšić.
Vijeće je jednoglasno donijelo
                                                          Z A K L J U Č A K
Vijeće Gradske četvrti Podsused – Vrapče traži od Vijeća mjesnog odbora Gajnice očitovanje u svezi davanja mišljenja za postavljanje luna parka u Parku 101.brigade HV u Gajnicama.  

 

Točka 5. 
Mirko Hrgović: Kada će Grad Zagreb započeti sa izgradnjom bazena na prostoru UP Dubravica-Karažnik?
Mihaela Ivšić: Tko je zadužen za održavanje stabala na području gradske četvrti. Traži zaštitno prskanje stabala kestena radi zaštite od zaraznih bolesti tzv. “makedonski moljac”.
Mirjana Marić: Kada će se pristupiti realizaciji prooduljenja autobusne linije 120 Črnomerec –Gajnice do King Crossa?
Zdenko Jušić: Kada će se urediti nogostup u ulici  Zelena magistrala?
Dubravko Peroš: 
1. Da li će biti i koliko će iznositi rabat u 2017. na akcije iz Plana komunalnih aktivnosti?
2. Predlaže da se izradi troškovnik za rezidbu visokog raslinja i drveća na prostoru utvrde Susedgrad.
Aljoša Bosnar:
1. Traži da VIO u svoje programe uvrsti projektiranje i izgradnju odvodnje u ulici Dubje, cca 500 m.
2. Traži ponovno prometovanje autobusne linije 143 Vrapčanska aleja – Orešje nedjeljom i to 2 polaska ujutro i 2 polaska popodne.
Dovršeno u  19,25 sati.



Sjednica je završila u 19,25


Zapisnik vodio:
Vesna Mihalinec

